Družbenika sta s ciljem, da se zagotovi pogoje in okolje za razvoj tehnološko zahtevnejših tehnologij za zeleno transformacijo, sklenila

DRUŽBENO POGODBO

o ustanovitvi družbe z omejeno odgovornostjo

**Center zelenih tehnologij, raziskave in razvoj d.o.o.**

DRUŽBENIKA

# člen

Družbenika družbe sta:

* Mestna občina Nova Gorica, matična številka 5881773000, Trg Edvarda Kardelja 1, 5000 Nova Gorica;
* Univerza v Novi Gorici, matična številka 5920884000, Vipavska cesta 13, 5000 Nova Gorica.

PREDMET POGODBE

# člen

Pogodbeni stranki, kot ustanoviteljici (v nadaljnjem besedilu “družbenici”), s sklenitvijo te pogodbe ustanavljata "Center zelenih tehnologij", v obliki družbe z omejeno odgovornostjo.

Družbenici s to pogodbo določata firmo, sedež in dejavnost družbe, ki se ustanavlja, znesek osnovnega kapitala in zneske vsakega osnovnega vložka posebej ter navedbo družbenika za vsak osnovni vložek, pravice in obveznosti družbenikov, pogoje in način za ugotavljanje in razporejanje dobička ter druga, za ustanovitev družbe pomembna vprašanja.

FIRMA

# člen

Firma družbe je: CENTER ZELENIH TEHNOLOGIJ, raziskave in razvoj d.o.o.

Skrajšana firma je: CZT d.o.o.

SEDEŽ, POSLOVNI NASLOV, PODRUŽNICE

# člen

Sedež družbe je: NOVA GORICA.

Poslovni naslov družbe v kraju sedeža družbe je Trg Edvarda Kardelja 1, 5000 Nova Gorica. V nadaljevanju določa poslovni naslov v kraju sedeža družbe direktor družbe s pisnim sklepom in je vsako spremembo poslovnega naslova dolžan prijaviti za vpis v sodni register.

Sprememba poslovnega naslova družbe ne pomeni spremembe družbene pogodbe.

# člen

Družba lahko na območju Republike Slovenije ustanavlja podružnice oz. poslovne enote, ki v njenem imenu izvršujejo pooblastila v pravnem prometu in za račun družbe. Odločitev o ustanovitvi podružnice sprejme skupščina. Namen ustanovitve je opravljanje dejavnosti, posamezne dejavnosti ali dela dejavnosti na določenem območju.

DEJAVNOST

# člen

Med nalogami občine je opredeljeno, da občina omogoča pogoje za gospodarski razvoj.

CZT predstavlja infrastrukturno, strokovno, izobraževalno in administrativno podporo pri prenosu zelenih in trajnostnih inovacij v aplikativne namene, konkretno v industrijo, kmetijstvo ter v urbano in naravno okolje. Cilj CZT je ustvariti osrednje stičišče v Sloveniji za vse aktivnosti povezane z uveljavljanjem trajnostnega razvoja. Ambicija CZT je združiti obstoječe industrijske in družbene potenciale ter se uveljaviti kot osrednji center za razvoj in implementacijo zelenih tehnologij v Južni in Srednji Evropi.

CZT je ustanavljen z namenom priprave in izvajanja skupnega regijskega razvojnega programa ter drugih dogovorjenih nalog s področja strukturne politike, zlasti pri pospeševanju gospodarskega, socialnega, prostorskega in okoljskega razvoja v kontekstu zelenega prehoda.

Družba primarno ni ustanovljena zaradi pridobivanja dobička ter opravlja gospodarske in negospodarske dejavnosti na področju razvoja družbenega okolja in tehnologij za zeleni prehod predvsem v obliki naslednjih storitev:

* tehnično tehnološke podpore podjetjem za zeleni prehod
* razvoj trajnostnih tehnologij in storitev
* administrativna in strokovna podpora podjetjem in javnim ustanovam za zeleni prehod
* razvoj kapacitet za zeleni prehod Slovenije

Glavna dejavnost družbe je 72.190 Raziskovalna in razvojna dejavnost na drugih področjih naravoslovja in tehnologije.

Ostale dejavnosti družbe po standardni klasifikaciji so naslednje:

 18.110 Tiskanje časopisov

18.120 Drugo tiskanje

18.130 Priprava za tisk in objavo

18.140 Knjigoveštvo in sorodne dejavnosti

18.200 Razmnoževanje posnetih nosilcev zapisa

58.110 Izdajanje knjig

58.140 Izdajanje revij in druge periodike

58.190 Drugo založništvo

59.110 Produkcija filmov, video filmov, televizijskih oddaj

59.120 Post produkcijske dejavnosti pri izdelavi filmov, video filmov, televizijskih oddaj

59.130 Distribucija filmov, video filmov, televizijskih oddaj

62.010 Računalniško programiranje

62.020 Svetovanje o računalniških napravah in programih

62.030 Upravljanje računalniških naprav in sistemov

62.090 Druge z informacijsko tehnologijo in računalniškimi storitvami povezane dejavnosti

63.110 Obdelava podatkov in s tem povezane dejavnosti

63.120 Obratovanje spletnih portalov

70.220 Drugo podjetniško in poslovno svetovanje

71.111 Arhitekturno projektiranje

71.112 Krajinsko arhitekturno, urbanistično in drugo projektiranje

71.121 Geofizikalne meritve, kartiranje

71.129 Druge inženirske dejavnosti in tehnično svetovanje

71.200 Tehnično preizkušanje in analiziranje

72.110 Raziskovalna in razvojna dejavnost na področju biotehnologije

72.190 Raziskovalna in razvojna dejavnost na drugih področjih naravoslovja in tehnologije

72.200 Raziskovalna in razvojna dejavnost na področju družboslovja in humanistike

73.200 Raziskovanje trga in javnega mnenja

74.900 Drugje nerazvrščene strokovne in tehnične dejavnosti

77.400 Dajanje pravic uporabe intelektualne lastnine v zakup, razen avtorsko zaščitenih del

82.300 Organiziranje razstav, sejmov, srečanj

85.520 Izobraževanje, izpopolnjevanje in usposabljanje na področju kulture in umetnosti

85.590 Drugje nerazvrščeno izobraževanje, izpopolnjevanje in usposabljanje

Ne glede na registrirane dejavnosti sme družba opravljati tudi vse druge posle, ki so potrebni za njen obstoj in za opravljanje dejavnosti, ne pomenijo pa neposrednega opravljanja dejavnosti.

OSNOVNI KAPITAL, OSNOVNI VLOŽKI IN POSLOVNI DELEŽI

# člen

Osnovni kapital družbe znaša 8.000,00 EUR ( z besedo: osem tisoč evrov).

# člen

V osnovnem kapitalu prevzameta družbenika naslednje osnovne vložke, na podlagi česar vsak družbenik v družbi pridobi po en poslovni delež, in sicer:

Mestna občina Nova Gorica prevzame osnovni vložek v višini 4.000,00 EUR, in s tem pridobi poslovni delež 50 % v družbi;

Univerza v Novi Gorici prevzame osnovni vložek v višini 4.000,00 EUR, in s tem pridobi poslovni delež 50 % v družbi.

# člen

Družbenik vplača svoj delež v denarju tako, da v dobro transakcijskega računa družbe nakaže denarni znesek, ki je enak znesku njegovega osnovnega vložka.

Družbenik mora svoj osnovni vložek vplačati v celoti v 8 dneh po dnevu, ko ga direktor obvesti o številki transakcijskega računa družbe.

# člen

Družba ne more lastnih poslovnih deležev, za katere vložki niso v celoti vplačani, niti pridobiti niti sprejeti v zastavo. Družba lahko odplačno pridobi lastne poslovne deleže, za katere so vložki v celoti vplačani, vendar plačil za pridobitev teh lastnih poslovnih deležev ne sme opraviti, dokler ne oblikuje rezerv za lastne deleže po petem odstavku 64. člena ZGD-1 (ZGD - ena). Določba prejšnjega stavka se smiselno uporablja tudi za zastavo lastnih poslovnih deležev. Družba ne more pridobiti vseh poslovnih deležev.

# člen

Poslovni deleži se lahko odsvojijo ali dedujejo. Za pridobitelja poslovnega deleža se šteje le tisti, ki je vpisan v register.

# člen

Družbenik ima predkupno pravico pri prodaji poslovnega deleža. Družbenik, ki namerava prodati svoj poslovni delež ali del svojega poslovnega deleža, mora ostale družbenike pisno obvestiti o nameravani prodaji in pogojih prodaje ter jih pozvati, da mu morebitni kupec sporoči svojo pripravljenost za nakup v roku enega meseca od prejema obvestila. Če je več družbenikov pripravljenih kupiti poslovni delež, postanejo imetniki prodanega deleža vsi kupci skupaj.

# člen

Za odsvojitev poslovnega deleža ali del poslovnega deleža osebam, ki niso družbeniki, je potrebno soglasje vseh družbenikov. Če nobeden od družbenikov ni pripravljen kupiti poslovnega deleža in družbeniki niso dali soglasja k prodaji poslovnega deleža osebi, ki ni družbenik, lahko družbenik izstopi iz družbe.

# člen

Družbeniki lahko v družbo povabijo tudi novega/dodatnega družbenika. V tem primeru direktor družbe pripravi predlog skupščini v kateri jasno opredeli potrebo po vstopu novega družbenika ter predlaga nove poslovne deleže. Novega družbenika se sprejme v družbo samo s 100% soglasjem ostalih družbenikov. Po potrditvi skupščine o vstopu novega družbenika, direktor po naročilu skupščine izvede vse potrebne postopke za vpis novega družbenika v register.

IZSTOP, IZKLJUČITEV DRUŽBENIKA

# člen

Družbenik lahko iz družbe izstopi ali je izključen. O izključitvi odloča skupščina, pri odločanju pa družbenik, katerega izključitev se predlaga, ne more odločati. Izstop ali izključitev mora potrditi 75% družbenikov. Svoj izstop mora družbenik s priporočeno pošiljko sporočiti direktorju družbe. O svojem izstopu mora obvestiti poslovodjo najmanj šest mesecev prej. V soglasju z vsemi ostalimi družbeniki lahko družbenik izstopi iz družbe kadarkoli, brez predhodne najave.

Z izstopom oz. z izključitvijo družbenika preneha poslovni delež tega družbenika in vse s tem deležem povezane pravice in obveznosti.

V treh mesecih po izstopu oz. izključitvi družbenika morajo drugi družbeniki:

* bodisi sprejeti sklep o zmanjšanju osnovnega kapitala za znesek, ki je enak nominalni višini osnovnega vložka, ki predstavlja poslovni delež, ki po prvem odstavku 502. člena ZGD-1 preneha;
* bodisi v sorazmerju s svojimi sedanjimi poslovnimi deleži prevzeti nove osnovne vložke oz. povečati svoje sedanje osnovne vložke tako, da je višina osnovnega kapitala enaka višini osnovnega kapitala pred prenehanjem poslovnega deleža po prvem odstavku 502. člena ZGD-1.

Za vsa ostala vprašanja v zvezi z izstopom oz. izključitvijo družbenika veljajo določila ZGD-1.

# člen

Dobiček oz. finančni rezultat ugotavlja direktor v letni bilanci. O razporeditvi dobička odloča skupščina, pri čemer družbeniki soglašajo, da se ugotovljeni dobiček iz poslovanja ne deli družbenikom, pač pa se v celoti reinvestira nazaj v družbo, razen če družbeniki odločijo drugače, pri čemer se za tako odločitev zahteva soglasje vseh družbenikov.

V primeru, da se dobiček na podlagi soglasnega sklepa družbenikov v posameznem poslovnem letu deli, se razdeli med družbenike sorazmerno z višino njihovih poslovnih deležev. Morebitna izguba se pokriva v skladu z določili ZGD-1.

ORGANI DRUŽBE

# člen

Organa družbe sta:

* skupščina,
* direktor.

SKUPŠČINA

# člen

Družbeniki uresničujejo pravico do upravljanja družbe na skupščini. Družbenika Mestno občino Nova Gorica zastopa na skupščini direktor občinske uprave oziroma njegov pooblaščenec na podlagi pisnega pooblastila, družbenika Univerzo v Novi Gorici pa rektor oziroma njegov pooblaščenec na podlagi pisnega pooblastila.

Delo skupščine vodi predsednik, ki ga za mandatno obdobje 5 let imenujejo družbeniki, pri čemer se lahko mandat ponovi ali pa predčasno preneha, če tako odločijo družbeniki. Za predsednika ne sme biti imenovan poslovodja in ne notar.

# člen

Skupščino skliče direktor:

* če naj družbeniki odločajo o zadevah iz pristojnosti skupščine, kot so opredeljene v tej družbeni pogodbi ali v ZGD-1;
* če je to nujno za interese družbe;
* če se z letno bilanco ali z bilanco med poslovnim letom ugotovi, da je izgubljena polovica osnovnega kapitala.

Posamezen družbenik sme zahtevati sklic skupščine; pri tem mora navesti zadeve, o katerih naj bi skupščina odločala, in vzroke za sklic skupščine. Posamezen družbenik prav tako lahko zahteva, da se odločanje o določeni zadevi uvrsti na dnevni red že sklicane skupščine.

Skupščina mora biti sklicana najmanj dvakrat letno, praviloma po izteku drugega in četrtega kvartala.

# člen

Skupščina se skliče s priporočenim pismom, ki ga morajo družbeniki prejeti najmanj 25 dni pred dnem zasedanja skupščine, v njem pa mora biti natančno naveden tudi dnevni red, kraj in čas seje.

Če skupščina ni pravilno sklicana, lahko veljavno sprejema sklepe le, če so navzoči vsi družbeniki.

Skupščina se praviloma opravi na sedežu družbe.

V izjemnih primerih , kadar zaradi objektivnih razlogov ni mogoče izvesti skupščine z osebno prisotnostjo družbenikov na fizičnem zasedanju (npr. epidemiološka situacija, vojno stanje ali podobne okoliščine, ki jih je mogoče opredeliti kot izredne razmere), ali kadar se o tem vnaprej na nedvoumen način izjavijo vsi družbeniki, se lahko skliče telefonska/video ali korespondenčna seja skupščine. Za sklic takšne skupščine se smiselno uporabijo pravila, ki veljajo za sklic fizičnega zasedanja skupščine, pri čemer mora biti vselej zagotovljena sledljivost izkazanih prejemov obvestil s strani družbenikov in njihovega obveščanja z vsemi elementi iz prvega odstavka tega člena.

# člen

Skupščina veljavno odloča, če je navzočih toliko družbenikov, da imajo ¾ večino glasov v skladu z določbo 23. člena te pogodbe.

Če ni z zakonom ali to pogodbo določeno drugače, odločajo družbeniki na skupščini s tričetrtinsko večino glasov vseh družbenikov.

Skupščina s soglasjem vseh družbenikov odloča o sprejetju letnega poročila in uporabi bilančnega dobička ter o sprejetju letnega plana dela družbe.

Če na skupščini, na kateri so prisotni vsi družbeniki in na kateri se prvotno odloča o sprejetju letnega poročila ali letnega plana dela družbe, ni doseženo soglasje vseh družbenikov za potrditev letnega poročila ali letnega plana dela družbe, družbeniki s tričetrtinsko večino glasov vseh družbenikov sprejmejo sklep o določitvi datuma naknadnega zasedanja skupščine; skupščina na naknadnem zasedanju o navedenih vprašanjih veljavno odloča s tričetrtinsko večino glasov vseh družbenikov.

Če ni doseženo soglasje vseh družbenikov za sprejetje sklepa, da se dobiček razdeli, se šteje, da je sprejet sklep, da se dobiček ne razdeli, pač pa se uporabi skladno z določilom prvega odstavka 16. člena te pogodbe.

# člen

Skupščina odloča o:

* sprejetju letnega poročila in uporabi bilančnega dobička;
* sprejetju letnega plana dela družbe;
* zahtevi za vplačilo osnovnih vložkov;
* vračanju naknadnih vplačil;
* delitvi in prenehanju poslovnih deležev;
* postavitvi in odpoklicu poslovodij;
* ukrepih za pregled in nadzor dela poslovodij;
* postavitvi prokurista in poslovnega pooblaščenca;
* uveljavljanju zahtevkov družbe proti poslovodjem ali družbenikom v zvezi s povračilom škode, nastale pri ustanavljanju ali poslovodenju;
* zastopanju družbe v sodnih postopkih proti poslovodjem;
* spremembi sedeža družbe;
* drugih zadevah, za katere tako določa ta zakon ali družbena pogodba.

# člen

Vsakih dopolnjenih 50,00 EUR osnovnega vložka daje družbeniku en glas.

# člen

O spremembi družbene pogodbe odloča skupščina s soglasjem vseh družbenikov. Sklep o spremembi družbene pogodbe mora potrditi notar, razen če zakon določa, da potrditev ni potrebna.

# člen

Skupščina lahko sklene, da se poveča osnovni kapital. Povečanje osnovnega kapitala se lahko opravi kot povečanje osnovnega kapitala z vložki ali kot povečanje osnovnega kapitala iz sredstev družbe. Za prevzem novih vložkov se uporabljajo določila ZGD-1.

# člen

Skupščina družbenikov lahko sklene, da se osnovni kapital zmanjša.

Zmanjšanje je veljavno le:

* če direktor vsaj dvakrat objavi sklep o zmanjšanju osnovnega kapitala in v objavi pozove upnike, da se zglasijo pri družbi in izjavijo, ali soglašajo z zmanjšanjem osnovnega kapitala; upnike, ki so družbi znani, mora pozvati neposredno;
* če družba upnikom, ki niso soglašali z zmanjšanjem osnovnega kapitala, poravna zahtevke ali zagotovi varščino.

Zmanjšanje osnovnega kapitala se lahko prijavi za vpis v register šele po enem letu od zadnje objave iz prve alinee prejšnjega odstavka in po tem, ko direktor predloži dokaze o tem, da je družba poravnala zahtevke upnikom ali jim zagotovila varščino iz druge alinee prejšnjega odstavka.

Tudi po zmanjšanju osnovnega kapitala mora osnovni kapital znašati najmanj 7.500,00 EUR.

DIREKTOR

# člen

Družba ima enega ali več poslovodij - direktorjev. O številu in imenovanju direktorjev odloča skupščina.

Direktor mora pri opravljanju svojih nalog ravnati v dobro družbe s skrbnostjo vestnega in poštenega gospodarstvenika in varovati poslovno skrivnost družbe.

Direktorja se imenuje na podlagi javnega razpisa za mandatno dobo petih let. Po poteku mandatne dobe je lahko direktor ponovno imenovan.

Skupščina lahko direktorja odpokliče kadar koli, tudi pred potekom mandata. V primeru predčasnega odpoklica ima direktor pravice v skladu s pogodbo o zaposlitvi oz. pogodbo o opravljanju funkcije direktorja.

Direktor je lahko vsaka neomejeno poslovno sposobna fizična oseba, ki poleg splošnih zakonskih pogojev izpolnjuje tudi posebne pogoje:

* je državljan ene od članic EU,
* ima najmanj univerzitetno izobrazbo oziroma magisterij stroke (2. bolonjska stopnja),
* najmanj 4 let delovnih izkušenj na vodstvenih delovnih mestih, ki so skladne z vsebino delovanja CZT.

# člen

Direktor na lastno odgovornost organizira in vodi delovni proces in poslovanje družbe, predstavlja in zastopa družbo in je odgovoren za zakonitost dela družbe.

Direktor predvsem:

* organizira in vodi delovni proces,
* predlaga skupščini temelje razvojne in poslovne politike, letni poslovni načrt družbe ter določa notranjo organizacijo družbe,
* sprejema ukrepe za izvajanje letnega poslovnega načrta družbe,
* pripravi letne računovodske izkaze, poslovno poročilo in predlog delitve bilančnega dobička oziroma pokrivanja izgube in jih posreduje skupščini,
* pripravi trimesečna poslovna poročila in jih posreduje skupščini,
* sprejema odločitve o poslovanju družbe, odloča o razpolaganju s premoženjem v okviru pooblastil, ter poroča skupščini,
* določa notranjo organizacijo in sistemizacijo družbe, po predhodnem soglasju skupščine, ter določa naloge delavcem in izvršuje nadzor nad izvrševanjem teh nalog,
* v kolikor ni to v pristojnosti skupščine, sprejema splošne akte in organizacijske predpise ter opravlja druge naloge v skladu z zakonom, statutom in drugimi splošnimi akti družbe,
* odloča o posamičnih pravicah in obveznostih delavcev s področja delovnih razmerij v skladu z zakonom, predpisi, kolektivno pogodbo in splošnimi akti družbe,
* imenuje in razrešuje vodilne delavce in opravlja druge naloge v skladu s predpisi,
* sprejema splošne akte družbe, ki jih ne sprejema skupščina,
* sprejema sklepe o spremembi poslovnega naslova družbe,
* opravlja druge naloge v skladu z zakonom, akti družbe in sklepi skupščine.

# člen

Direktor zastopa in predstavlja družbo posamično, brez omejitev. V primeru imenovanja več direktorjev družbeniki lahko odločijo, da je zastopanje skupno. V primerih, določenih s to družbeno pogodbo ali sklepom skupščine, mora direktor pridobiti predhodno odločitev družbenikov oz. skupščine. Omejitve pooblastil pri zastopanju nimajo učinka proti tretjim osebam.

PROKURIST

# člen

(1) Družba lahko imenuje enega ali več prokuristov. Prokura je lahko posamična ali skupna. O postavitvi prokurista odloča skupščina.

(2) Prokurist je upravičen opravljati vsa pravna dejanja, ki spadajo v pravno sposobnost družbe, razen odsvojitve in obremenitve nepremičnin, za kar mora biti posebej pooblaščen.

POSLOVNO LETO

# člen

Za poslovno leto se šteje koledarsko leto.

POSLOVNE KNJIGE IN LETNO POROČILO

# člen

Družba mora voditi poslovne knjige ter jih najmanj enkrat letno zaključiti v skladu z zakonom, ki ureja gospodarske družbe in slovenskimi računovodskimi standardi ali mednarodnimi standardi računovodskega poročanja.

Na podlagi zaključenih poslovnih knjig je treba za vsako poslovno leto v treh mesecih po koncu tega poslovnega leta sestaviti letno poročilo.

Poročilo iz drugega odstavka tega člena direktor družbe enkrat letno predstavi na seji mestnega sveta Mestne občine Nova Gorica in na seji Upravnega odbora Univerze v Novi Gorici.

Vsak družbenik ima pravico vpogleda v knjige in dokumente družbe.

USTANOVITVENI STROŠKI

# člen

Vsi ustanovitveni stroški so stroški družbe.

NAKNADNA VPLAČILA

# člen

Skupščina lahko sprejme sklep o naknadnih vplačilih v denarni ali nedenarni obliki, ki se evidentirajo med kapitalskimi rezervami družbe.

ODGOVORNOST

# člen

Družba odgovarja za svoje obveznosti z vsem svojim premoženjem. Za obveznosti družbe družbeniki ne odgovarjajo.

PRENEHANJE DRUŽBE

# člen

Družba je ustanovljena za nedoločen čas in preneha iz razlogov, ki so določeni v ZGD‑1.

REŠEVANJE SPOROV

# člen

Vse spore v zvezi s to pogodbo bodo družbeniki reševali z dogovarjanjem. V primeru, da družbeniki spora ne morejo rešiti sporazumno, bo o sporu odločalo pristojno sodišče v Novi Gorici.

PREHODNE IN DRUGE DOLOČBE

# člen

Pogodba velja, ko jo podpišejo vsi družbeniki.

Pogodba je napisana v štirih, vsebinsko enakih izvodih, od katerih prejme vsak družbenik po en izvod, dva izvoda pa ostaneta v arhivu družbe.

Za potrebe registracije družbe Center zelenih tehnologij, raziskave in razvoj d.o.o. se družbena pogodba potrdi v notarski obliki.

# člen

Za začasnega direktorja (VD) družbe se določi dr. Matjaža Valanta, Ob dolenjski železnici 218, 1000 Ljubljana. Direktor mora v roku 1 leta od datuma vpisa družbe v register izpeljati postopek izbire direktorja z javnim razpisom.

# člen

Za vsa vprašanja, ki niso urejena s to družbeno pogodbo, se neposredno uporabljajo določila ZGD-1.

# člen

Ta družbena pogodba je napisana v 4 (štirih) izvodih, od katerih prejme vsak od družbenikov po en izvod, en izvod družba in en izvod bo predložen sodnemu registru.

Št.:

Nova Gorica,

Župan Mestne občine Nova Gorica

Dr. Klemen Miklavič

Št.:

Nova Gorica,

Rektor Univerze v Novi Gorici

Dr. Boštjan Golob